system
Răspunde în limba română, în stilul Wikipedia, cat mai corect gramatical.
user
Ce date importante ai despre Wilhelm Cuceritorul?
assistant
William Cuceritorul sau William I al Angliei sau William de Normandia (în  și
Guillaume II de Normandie, iar în ; c. 1028 – 9 septembrie 1087) a fost rege al Angliei din 1066 până în 1087. Descendent al vikingilor, el a fost Duce de Normandia din 1035 sub numele de William al II-lea. După o luptă lungă pentru a-și stabiliza puterea, în anul 1060 poziția sa în Normandia era sigură iar el s-a lansat în cucerirea normandă a Angliei în 1066. Restul vieții sale a fost marcat de lupte pentru a-și consolida puterea asupra Angliei și a pământurilor sale continentale și de dificultățile cu fiul său cel mare.

Origine 

William s-a născut la Falaise, Normandia ca fiu nelegitim al lui Robert I, Duce de Normandia și al metresei sale Herleva, fiica unui tăbăcar din orașul Falaise. Mai târziu, mama lui s-a căsătorit cu Herluin de Conteville cu care a avut doi copii. În afară de cei doi frați vitregi, Odo de Bayeux și Robert, Conte de Mortain, William a mai avut o soră, Adelaide de Normandia, un alt copil al lui Robert.

Ducele l-a desemnat moștenitor pe William, iar la moartea sa care a survenit în 1035, William a devenit duce de Normandia la vârsta de șapte ani. În primii ani ai domniei sale aveau loc în mod frecvent revolte, iar în câteva ocazii ducele abia a scăpat din fața morții. La vârsta de 20 de ani, William devenise un conducător abil și era susținut de regele Henric I al Franței. Ulterior, Henric i-a devenit dușman, însă William a supraviețuit în urma acestui conflict și în 1063 a extins granițele ducatului și asupra regiunii Maine.

Căsătoria 
În anul 1050, William s-a căsătorit cu Mathilde de Flandra, fiica lui Baudouin al V-lea, conte de Flandra, și soției sale Prințesa Adela a Franței. Papa Leon al IX-lea a avut unele reticențe privitoare la această căsătorie, întrucât între William și Mathilde exista o înrudire de sânge destul de apropiată. Mathildei i se atribuie celebra tapiserie păstrată la Bayeux (Franța), în care este povestită, în imagini, expediția lui William în Anglia (1066).

William a fost credincios soției sale pe tot  parcursul căsătorie.Nu exista dovezi că acesta ar fi avut copii ilegitimi.Cuplul a produs 9 sau 10 copii, însa ordinea in care aceștia s-au născut este nesigură:
Robert I, Duce de Normandia (1051 – 3 Februarie 1134)
Richard al Normandiei (1054 – 1070)
Adeliza, care a murit inainde de anul 1113 și probabil a devenit o măicuța 
Cecilia a Normandiei, Stareță la Abbey of Sainte-Trinité 
William al II-lea, Rege al Angliei (1056 – 2 August 1100)
Henric I, Rege al Angliei (c. 1068 – 1 December 1135), inițial a avut titlul de Duce de Normandia
Constance a Normandiei, Duchesă de Brittania (d.13 August 1090); S-a căsătorit cu Alan IV, Duce de Brittania
Adela a Normandiei, Contesă de Blois (d. 8 March 1137); S-a căsătorit cu Stephen II, Conte de Blois și a avut 9 copii, printre care și Ștefan, Rege al Angliei 
Mathilda; care s-a născut in jur de anul 1061 și a murit in 1066

Este posibil ca William să mai fi avut o fiica cu Mathilda, pe nume Agatha, care a fost logodită cu Alfonso al VI-lea, Rege al Leonului și Castiliei.

Ascensiune ratată 
În anul 1051, William a vizitat Anglia și l-a întâlnit pe vărul său Eduard Confesorul, rege al Angliei, care nu avea moștenitori direcți. Potrivit istoricilor normanzi, Eduard i-a promis lui William să-l lase moștenitor. Totuși, pe patul de moarte, Eduard a încredințat regatul lui Harold al II-lea, capul celei mai importante familii nobiliare din Anglia, mai puternică decât însuși regele.
În ianuarie 1066, regele Eduard a murit, iar Harold al II-lea a fost proclamat rege. În septembrie, Tostig, fratele lui Harold al II-lea, s-a aliat cu regele Harald al III-lea al Norvegiei și au invadat Anglia prin Scoția. Pe 25 septembrie, regele Harold i-a înfruntat pe amândoi la Stamford Bridge, unde i-a înfrânt și ucis.

Cucerirea Angliei 

Ridicând pretenții la tronul englez, William, duce de Normandia, invadează Anglia la Pevensey, pe coasta de sud-est a peninsulei britanice, la data de 28 septembrie 1066. Victoria ce a urmat asupra regelui Harold al II-lea în bătălia de la Hastings a marcat începutul unei noi ere în istoria britanică. William a avansat spre Londra care i s-a supus. În ziua de Crăciun a anului 1066, William Cuceritorul a fost încoronat ca întâiul rege normand al Angliei, la Catedrala Westminster, iar perioada anglo-saxonă a istoriei britanice s-a sfârșit. Limba franceză a devenit limba oficială a curții regale și treptat s-a contopit cu limba anglo-saxonă, dând naștere limbii engleze moderne.

Realizări 
William I s-a dovedit a fi un rege eficace pentru Anglia. În anul 1086 a fost realizat un mare recensământ - numit Domesday Book - al terenurilor și al populației din Anglia, prin care s-a ținut o evidență precisă a tuturor proprietăților funciare, fiind menționate suprafața fiecărui domeniu, animalele, inventarul agricol, venitul, numărul, situația juridică și obligațiile țăranilor dependenți, îndatoririle vasalilor etc.

Decesul 

La moartea lui William I, în 1087, fiul său, William Rufus, a devenit William al II-lea, cel de-al doilea rege normand al Angliei.

Galerie de imagini

Note

Vezi și 
 Mont Saint-Michel
 Bayeux (Franța)

Legături externe 

  William I la Genealogics.org
  Documentar audio privind evenimentele din 1066 
  William I la Project Gutenberg 
  Biografie ilustrată
  William I of England la Find a Grave
  History House: William the Conqueror
  Jacob Abbott, William the Conqueror la Baldwin Project
  Urmașii lui Wlliam Cuceritorul
  Biografie la HumanitiesWeb
 Un bastard pentru Anglia - William Cuceritorul , 28 februarie 2007, Gabriel Tudor, Revista Magazin

Nașteri în 1027
Decese în 1087
Decese pe 9 septembrie
Duci ai Normandiei
Monarhi englezi
Monarhi copii
Casa de Normandia
Normanzi
Anglia medievală
Decese cauzate de un accident de călărie